''Nha Alma Gémea" é título de mas novu obra musical de Alberto Duarte Monteiro, konxedu na mundo musical pa Beto Duarte. Es artista cabo verdiano natural de concelho de Santa Cruz- ilha de Santiago, ki ta vivi na Cabo Verde sta na Europa, na trabalha nes si novu album. Novidades des novu projecto, é ki nu ta pode nota ma musicas de Beto Duarte sta ku um novu estilo e ku um qualidade superior e artista tambe sta apresenta um novu look.
''Nha Alma Gémea" é quarto album a solo des artista, dipos ki djé lança albúns "Felicidade", "Tranquilo" e "Nha Crime ..?"
Gravason des último CD foi feito na vários país, precisamente na Merca, Portugal, França, Luxembourg e Cabo verde.
Novu albúm ki lançado na passado dia 20 de Junho de 2016 na Lisboa, é um preciosidade artístiku, ki junta um impressionante show de talentos ki de um forma brilhante es empresta ses "know-how" nes novu produson. Kada um ku si estilo es introduzi um mistura de novus elementos ki fica spadjadu na vários músicas de albúm ''Nha Alma Gémea".
É três gerason de artistas ki ku um objetivu, es associa ku artista Beto Duarte e na fim es faze um produto ku valor e à nivél des grandes artista. Primeru grandeza, é presenças de Zé Delgado e Danilo Semedo, ki de um manera carinhoso nu ta txomas de "chefes de fila" pamodi nes grupo es ta faze parte de primeru gerason e pamodi es poi tudu ses dedicason, talento e esforço nes projecto. Na um segundo plano, sta Beto Duarte e Tó Semedo, um outru gerason, ku stilos diferentes mas tambe ku alguns kusas parecido. Beto Duarte na skrebi letras e Tó Semedo na faze aranjos musical,''ku mo aberto''es da corpo nes trabadju, ku um comprometimento total, ku inovason, criatividade e txeu qualidade.
Beto Duarte é um modernista, ku um qualidade vocal admirável, é ta usa um linguagem poétiku pa expressa sem vergonha tudu ki é ta xinti na alma através de música.
Algo surprendente, ki nu pode odja nes novu trabalho, foi facto de Beto Duarte txoma pa faze parte des novu album, um novu gerason de música kriolu, es é talentos de qualidade ki ka pode ser negado, sima Lejemea e Willy Semedo, ki é 2 intérpretes, ki na ses categoria, es ta da um outro timbre e um diferente sabor nes disco. Inda nu ta komenta participason de rapper, Petcha, ki kanta na faixa "Hey menina", e Jairson Fernandez e Gy Poeta ki skrebi letras pa alguns musicas.
Produson musical e arranjos foi fetu pa Cláudio Ramos, Tó Semedo, Thiery Doumergue, Delton Santos, Lister Desir e Legemea. Pa realiza es trabadju, artista Beto Duarte estevi na vários países, sima Luxembourg, Portugal, França e Merka, e des manera, é consigui reuni um grupo de artista em volta de um projecto ki resulta na um grande harmonia e diversidade, mas ki mesmo asi, Beto Duarte konsigui mante si padron e si stilo. Kriason e relizason des novu album foi fetu pa "Tranquilo Production", ki é um produtora de próprio Beto Duarte. Sima pode odjadu na parte de trás de CD, es album tem 11 faixas.
RESUMO E ANALISE DE MUSICA "NHA ALMA GEMEA"
Escrito pa Beto Duarte e Paulo Tavares "Nha alma gémea" é música ki ta da es novu álbum título . Segundo alguns fãs, fla, keli é sem dúvida midjor trabadju ki Beto Duarte dja produzi ti gosi. "Nha Alma Gémea", é um música sentimental ki ta toca korason de kenha ki obil, ta desperta sentimentos e ki ta txoma emoson ora ki nu pensa na alguém ki nu ta ama. Lançamento des disco, marca um novu etapa musical pa artista Beto Duarte, ki staba alguns anus fora de palco e ki recebi noticia de morte de si pai kantu é staba ta faze gravason des disco. Por isso CD foi dedicado em memória de si pai, Feliciano Tavares Monteiro.
Título "Nha alma gémea" ta justa ku mensagens des música, pois letra ta da destaque pa intimidade e amor profundo ki ta existe entre homi ku mudjer.
Sima letra ta mostra, keli é um claro expreson de amor undi ki homi ta fla menina modi ki é ta amal e na ki medida ki é ta stimal.
Amor platónico
Conteúdo des música ta indica um individuo ki sta feliz pamodi é konxi um menina ki é sta gosta. Sima autor des letra skrebi, es menina ta representa tudo ki é magnifico e bonito. Por isso, músico ta considera ma es 2, es é almas gémeas, pamodi es ta sta sempre djuntu na vivi um grande amor.
Cantiga ta engrandeci amor infinito, cuida, felicidade e ta mostra um mistura de sentimentos ki ka ta da pa toca ku mo e ki, ka ta da pa odja ku odju de ser humanos, mas ki ta xintidu fortemente ora ki nu konxi nos cara metade. Ku txeu felicidade e apaixonado, poeta ta expressa si amor pa menina. Um amor ki dje duraba ta busca e ki dipos é atxa e ki muda si vida, e é ta agradeci pa é tenel gosi na si vida.
Mensagem de amor ki ta sobresai e ki expressadu de forma verdadeiro nes musica, ta mostra des manera, carinho ki um homi tem pa mudjer amada, kel carinho ki ta dal desejo de kré sta ku ela na tudu kau ki é sta. Keli ta indica claramente ma existe um amor platonico entre es dos. Es sujeito poético ka ta xinti felicidade na si alma si é sta sem si kumpanheira ki ta completal.
texto original José Silva
kea_Latn glg_Latn por_Latn por_Latn kea_Latn kea_Latn kea_Latn por_Latn glg_Latn kea_Latn pap_Latn kea_Latn pap_Latn kea_Latn kea_Latn kea_Latn grn_Latn